
Balatonszentgyörgy, Főnyed, hollád, szegerdő, szőkedencs, tikos, vörs 
helyi választási Iroda
8710 Balatonszentgyörgy, Berzsenyi utca 91.

Tel.: +36-85/377-010
E-mail: titkarsag@kohbsztgy.hu


FELHÍVÁS

Tisztelt Választópolgárok!

A 2026. április 12. napjára kitűzött országgyűlési képviselő-választás legfontosabb határideire, illetve eljárási kérdéseire az alábbiakban hívom fel figyelmüket:

· A Nemzeti Választási Iroda (a továbbiakban: HVI) azt a választópolgárt, aki legkésőbb 2026. február 4-én a szavazóköri névjegyzékben szerepel, értesítő megküldésével tájékoztatja 2026. február 20-ig a szavazóköri névjegyzékbe vételről. A HVI értesítő átadásával tájékoztatja a szavazóköri névjegyzékbe felvételéről azt a választópolgárt, aki 2026. február 4-ét követően kerül a település szavazóköri névjegyzékébe.

· A szavazóköri névjegyzékkel kapcsolatos kérelmeket 2026. február 5-től lehet benyújtani. 
· A választási bizottság megbízott (delegált) tagjait legkésőbb 2026. április 2-án 16 óráig lehet bejelenteni.

· A szavazatszámláló bizottság tagjait a települési önkormányzat képviselő-testülete – a HVI vezetőjének javaslata alapján – legkésőbb 2026. március 23-án 16 óráig választja meg. A szavazatszámláló bizottság tagja legkésőbb 2026. április 10-én tesz esküt.
· Az a választópolgár, aki a szavazás napján lakcímétől eltérő magyarországi településen kíván szavazni, 2026. április 2-án 16 óráig nyújthatja be átjelentkezési kérelmét. Az átjelentkező állampolgár az átjelentkezésre vonatkozó kérelmét 2026. április 2-án 16 óráig módosíthatja, 2026. április 9-én 16 óráig visszavonhatja.
· A mozgóurna iránti kérelmet a HVI-hez levélben 2026. április 9-én 16 óráig, személyesen vagy meghatalmazott útján 2026. április 10-én 16 óráig, elektronikus azonosítással elektronikus úton 2026. április 9-én 16 órát követően 2026. április 12-én 12 óráig lehet.  Az illetékes szavazatszámláló bizottsághoz pedig a szavazás napján 12 óráig lehet a mozgóurna iránti kérelmeket benyújtani. Mozgóurna iránti kérelmeket a Nemzeti Választási Irodához is be lehet nyújtani elektronikus azonosítással elektronikus úton 2026. április 9-én 16 óráig, elektronikus azonosítás nélkül elektronikus úton 2026. április 9-én 16 óráig.

· A külképviseleti névjegyzékbe való felvételre irányuló kérelemnek legkésőbb 2026. április 2-án 16 óráig kell megérkeznie. A külképviseleti névjegyzékbe felvett választópolgár 2026. április 2-án 16 óráig módosíthatja kérelmét, 2026. április 8-án 16 óráig kérheti a törlését a külképviseleti névjegyzékből.

· Valamennyi kérelemnek tartalmaznia kell a választópolgár nevét, születési nevét, anyja nevét, személyi azonosítóját. Az interneten, ügyfélkapus azonosítással beadott kérelem esetén elegendő, ha a kérelmező a nevét és a személyi azonosítóját megadja.
· Az NVI a szavazóköri névjegyzéket és a mozgóurnát igénylő választópolgárok jegyzékét 2026. április 9-én 16 óra után lezárja. 

· A szavazás 2026. április 12-én 6-19 óra között zajlik. A magyar választópolgárok személyazonosságukat a magyar hatóság által kiállított, érvényes igazolvány bemutatásával igazolhatják. Sem lejárt személyi igazolvánnyal, sem lejárt útlevéllel, sem lejárt jogosítvánnyal nem lehet szavazni!
· A választási kampány 2026. február 21-től 2026. április 12-én 19 óráig tart.
A választással kapcsolatos valamennyi kérelem benyújtható a   https://www.valasztas.hu/ugyintezes internetes aloldalon, illetve személyesen vagy kézbesítési meghatalmazott útján a helyi választási irodában.

A választással kapcsolatos információk, határidők megtalálhatóak a https://vtr.valasztas.hu/ogy2026 weboldalon.

Balatonszentgyörgy, 2026. február 2.

                                                                                                        Simon-Kádár Kamilla sk.
                                                                                                                HVI vezető

